《颂古十九首》
宋代·释法全

狗子佛性无，斫额路上逢子湖。
业识性在遭一口，大地全无碧眼胡。
狗子佛性有，春风吹动千株柳。
知而故犯可怜生，一一面南看北斗。

作者简介：释法全（一一一四～一一六九），号无庵，俗姓陈，姑苏（今江苏苏州）人。先从道川出家，后依佛智。初说法于宜黄之台山，移白杨西华。孝宗隆兴元年（一一六三）居虎岩寺，后主湖州道场。乾道五年卒，年五十六。为南岳下十六世，丹霞佛智蓬庵端裕禅师法嗣。《嘉泰普灯录》卷一九、《五灯会元》卷二○、元至正《昆山郡志》卷五有传。今录诗二十首。